open-index/open-wikipedia-markdown huggingface dataset:
ח'מיס אבולעפיה

**ח'מיס אבולעפיה** (בערבית: **خميس أبو العافية** תעתיק מדויק: **ח'מיס אבו אלעאפיה**; 1959 – 27 בנובמבר 2020) היה איש עסקים, עיתונאי ופרשן מדיני ערבי-ישראלי, ומבעלי "מאפיית אבולעפיה".

## ביוגרפיה
נולד ב-1959 וגדל בשכונת עג'מי שביפו. קיבל תואר ראשון במדעי החברה והרוח מאוניברסיטת תל אביב. ב-1985 רואיין לכתבה אודותיו בשבועון "העולם הזה". בהמשך קיבל תואר במשפטים ממכללת רמת-גן ותעודה בלימודי תקשורת.

כעיתונאי, שימש אבולעפיה כתב לענייני ישראל בטלוויזיה המצרית, והגיש תוכנית רדיו ברדיו תל אביב כמו כן כתב טור במקומון "ידיעות תל אביב". היה חבר במועצת תאגיד השידור הציבורי.

ב-2013 השתתף בפרויקט מיוחד באתר "המקום הכי חם בגיהנום" שבו פרסם מילות פרידה לדולפינריום.

ב-27 בנובמבר 2020 הלך לעולמו לאחר שחלה בנגיף וירוס הקורונה. הותיר אחריו אישה ושני בנים.

## קישורים חיצוניים
* 
* 

### כתבות שפרסם
* 

## הערות שוליים

קטגוריה:אנשי עסקים ישראלים
קטגוריה:אנשי תקשורת ישראלים
קטגוריה:ערבים ישראלים
קטגוריה:יפו: אישים
קטגוריה:ישראלים שנפטרו במגפת הקורונה
קטגוריה:ישראלים שנולדו ב-1959
קטגוריה:ישראלים שנפטרו ב-2020
בנטן

**בנטן** (באינדונזית: **Banten**) הוא אחד ממחוזות אינדונזיה הממוקם במערב האי ג'אווה. המחוז מכיל כ-4 ערים בכ-4 נפות שונות. המחוז הוקם באוקטובר 2000 לאחר שהופרד מהמחוז מערב ג'אווה. העיר הגדולה ביותר במחוז היא טאנגראנג, אך הבירה היא העיר סראנג.

## דמוגרפיה
החלוקה הדתית של המחוז:

* 94.6% - מוסלמים.
* 3.94% - נוצרים (2.65 פרוטסטנטים ו-1.29% קתולים)
* 1.3% בודהיסטים
* 0.1% הינדואים

## קישורים חיצוניים

* 
* 

## הערות שוליים

קטגוריה:אינדונזיה: מחוזות
מרכז ג'אווה

**מרכז ג'אווה** (באינדונזית: **Jawa Tengah**) הוא אחד ממחוזות אינדונזיה, הממוקם במרכז האי ג'אווה. המחוז הוקם באוקטובר 1945 עם עצמאות המדינה. המחוז מחולק ל-29 נפות ו-6 ערים ובירתו היא העיר סמראנג.

## היסטוריה
אזור מרכז ג'אווה היה מיושב עוד מהתקופה הפרהיסטורית. עד סוף המאה ה-16 הדתות הדומיננטיות במרכז ג'אווה היו ההינדואיזם והבודהיזם, אך מצב זה השתנה עם הגעת האסלאם שהפך לדת הדומיננטית.

במקום שכנו גם השלטונות ההולנדיים אשר ביססו את שלטונם באמצעות חברת הודו המזרחית ההולנדית. במהלך המלחמות הנפוליאוניות בתחילת המאה ה-19 האיים היו באופן זמני תחת שלטון האימפריה הבריטית. בסופו של דבר השלטון ההולנדי חזר לאינדונזיה בעקבות קונגרס וינה.

במרץ 1942 האימפריה היפנית כבשה את ג'אווה. רבים מן התושבים המקומיים נעצרו, עונו ואף הוצאו להורג בשרירותיות על ידי השלטון היפני, ונשים רבות הפכו לשפחות מין. כ-2.4 מיליון בני אדם מתו בג'אווה מרעב בשנים 1944–1945. לאחר המלחמה ג'אווה הפכה למוקד לחימת גרילה של בדלנים אינדונזיים.

## דמוגרפיה
ע"פ מפקד האוכלוסין האחרון משנת 2020 אוכלוסיית המחוז מנתה כ-36.5 מיליון תושבים, כ-98% מהם ג'אווניסים.

החלוקה הדתית של המחוז:
* 95.7% – מוסלמים
* 4.12% – נוצרים
* 0.18% – אחרים

## קישורים חיצוניים

* 
* 

## הערות שוליים

קטגוריה:אינדונזיה: מחוזות
Elementor

**Elementor** (אלמנטור) היא חברת תוכנה ישראלית, העוסקת בפיתוח כלי בניית אתרים עבור תעשיית האינטרנט. בונה האתרים של החברה נחשב לתוסף ה-WordPress הפופולרי ביותר בעולם, עם למעלה מ-18 מיליון התקנות פעילות. נכון לתחילת שנת 2024, פלטפורמת אלמנטור פעילה בלמעלה מ 10% מהאתרים עם מערכות התוכן בעולם (CMS).

בסבב הגיוס המוסדי הראשון שלה, גייסה החברה 15 מיליון דולר מקרן ההון-סיכון Lightspeed Venture Partners . לפני כן רכש עשרות אחוזים מהבעלות בחברה, איש עסקים יהודי אמריקאי בשם פול פקר, תמורת 850,000 דולר.

## בונה האתרים (Elementor ו-Elementor pro)
בונה האתרים של אלמנטור נבנה בפלטפורמת קוד פתוח, ברישיון GPLv3, והוא מאפשר למשתמשים בפלטפורמת WordPress ליצור ולעצב את האתרים באמצעות שימוש בטכניקות אינטואיטיביות כמו 'גרור-שחרר'. מלבד הגרסה החופשית שלה, מציעה אלמנטור גם גרסת פרימיום, 'אלמנטור פרו', שבה תכונות רבות נוספות ולמעלה מ-700 תוספים שעובדים עם המערכת וכן מערכת AI שעוזרת ביצירת תמונות, טקסט וקוד.

## פעילות
אלמנטור הוכרה על ידי מגזין כלכליסט כאחד מ-50 הסטרטאפים הישראלים המבטיחים לשנת 2019.

בשנת 2019, אלמנטור רכשה את Layers WP, מותג תבניות לוורדפרס. באותה שנה אלמנטור שיתפה פעולה עם החברה A2 Hosting כדי לספק חשבונות אחסון למשתמשים שלה.

באותה שנה הוציאה אלמנטור ערכת נושא לוורדפרס בשם "Hello", מסגרת קלת משקל שתוכננה במיוחד לעבודה עם אלמנטור.

בשנת 2020 פתחה אלמנטור את רשת חיפוש המומחים שלה - Experts Network for Web Creators.

בשנת 2022 רכשה אלמנטור את Strattic, סטארטאפ המפתח פתרון אחסון לאתרי וורדפרס ומציע אתר מהיר ומאובטח יותר עם פחות עומסים על השרת.

באותה שנה פתחה אלמנטור את Elementor Hosting, שירות נוח המיועד למפתחי ווב מתחילים ומאפשר את אחסון האתר בשרתי גוגל בטיפול מלא של אלמנטור.

בשנת 2023 פתחה אלמנטור שירות AI המשולב בבונה האתרים שלה ומאפשר רתימת אינטליגנציה מלאכותית ביצירת תמונות, טקסט וקוד ישירות באתר עליו עובדים.

בהמשך השנה עבר שירות האחסון שלה מקצה שיפורים בסיומו ממבחנים חיצוניים עולה כי האתרים המאוחסנים באלמנטור הוסטינג מובילים במקומות הראשונים במהירות עלייתם ביחס לאחסונים מובילים בשוק.

בתחילת שנת 2024 פתחה אלמנטור שירות כיווץ ומיטוב תמונות שמצמצם את גודל התמונות באתר ובכך מאיץ את עלייתו. בנוסף, התחילו להציע כמוצר מדף את האחסון שלהם משולב עם הפתרון הטכנולוגי של Strattic שרכשו שנתיים לפני כן, לאחסון סטטי Headless, המאיץ את פעילות האתר באופן משמעותי.

במהלך מרץ 2025 התחילו באלמנטור לשפר את כלי הנגישות שלהן - Ally, שהתחיל מכלי שפותח לראשונה בגלגולו הקודם של מייסדי אלמנטור, POJO. בתוכניות ליצור כלי שיעשה בדיקות נגישות לאתר ויציע פתרונות בינה מלאכותית לנגישות.

באותה תקופה החלו בשיפור כלי הAI של אלמנטור עם פתיחת Site Planner, שבתהליך שיחה קצר עם המשתמש, יכול לפתח אפיון מלא לאתר בטקסט וב-Wireframes.

## לקריאה נוספת
* מוטי רובינשטיין, ריאיון בנעלי בית עם מייסד ומנכ"ל אלמנטור, המקום: מגזין לחרדים בעולם המעשה, גיליון 4, ספטמבר 2020, עמודים 56–60.

## קישורים חיצוניים
*  
*  

* 
* 
* אלמנטור מגייסת 15 מיליון דולר כדי שכל אחד יוכל לבנות אתרי וורדפרס מעוצבים בדקות באתר גיקטיים, 26 בפברואר 2020
* 
* 

## הערות שוליים

קטגוריה:חברות תוכנה ישראליות
קטגוריה:רמת גן: חברות
קטגוריה:ישראל: חברות שהוקמו ב-2016
צפון קאלימנטן

**צפון קאלימנטן** (באינדונזית: **Kalimantan Utara**) הוא אחד ממחוזות אינדונזיה, הממוקם בצפון האי בורנאו. המחוז מכיל כעיר אחת ו-6 נפות שונות. המחוז הוקם באוקטובר 2012. ברית המחוז היא העיר טנג'ונג סלור. צפון קאלימנטן הוא המחוז החדש ביותר והכי פחות מאוכלס באינדונזיה, והוא הוקם על מנת לזרז את פיתוח האזור ולמנוע את השפעת מלזיה הסמוכה אליו.

## דמוגרפיה
החלוקה הדתית של המחוז:
* 59.54% – מוסלמים
* 31.38% – פרוטסטנטים
* 7.6% – קתולים
* 1.16% – בודהיסטים
* 0.21% – אחרים

## קישורים חיצוניים

* 

קטגוריה:אינדונזיה: מחוזות
אוכף טובוגאן

**אוכף טובוגאן**, או **מעבר טובוגאן** או **אוכף טובוגן** או **טובוגן גאפ** (באנגלית: **Toboggan Gap**) הוא מעבר הרים ברכס מילן שבהרי ויקטורי, באזור חוף פנל בארץ ויקטוריה, שבאנטארקטיקה.

המעבר חוצה את רכס מילן, בסמוך מצפון לפסגת טורט.

המעבר מאפשר מעבר מזחלות בין רמת הקוטב לבין הנווה של קרחון פרל הארבור.

גובהו של מעבר ההרים 2,456 מטרים מעל פני הים; ועקב זאת הוא האתר ה-854 בגובהו באנטארקטיקה.

## היסטוריה
### מקור השם

שמו של המעבר ניתן לו על ידי המחלקה הדרומית (Southern Party) של משלחת הסקר הגאולוגי האנטארקטי של ניו זילנד (NZFMCAE), אשר חקרה את אנטארקטיקה בעונת המחקר (הקיץ האנטארקטי) 1962–1963.

## לקריאה נוספת

• Edmund Stump, **[https://books.google.co.il/books?id=tS-GueGKj68C&pg=PA283&lpg=PA283&dq=%22Toboggan+Gap%22&source=bl&ots=5dBxcJ8XIJ&sig=ACfU3U2LYhXXacOmNeTX3JQobxJSQ27EGQ&hl=en&sa=X&ved=2ahUKEwjy54Ta4KLtAhVM_aQKHePJDcA4KBDoATABegQIARAC#v=onepage&q=%22Toboggan%20Gap%22&f=false The Ross Orogen of the Transantarctic  Mountains]**, P 71

## קישורים חיצוניים
* אוכף טובוגאן באתר הסקר הגאולוגי של ארצות הברית
* אוכף טובוגאן באתר הגאזט האנטארקטי של ממשלת ניו זילנד
* אוכף טובוגאן באתר הגאזט האנטארקטי של ממשלת אוסטרליה
* אוכף טובוגאן באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור אוכף טובוגאן
* מחשבון מרחקים - המרחק מאוכף טובוגאן לאתרים סמוכים
* אוכף טובוגאן באתר mindat

## הערות שוליים

טובוגאן
טובוגאן
מזרח ג'אווה

**מזרח ג'אווה** (באינדונזית: **Jawa Timur**) הוא מחוז באינדונזיה השוכן לאורך המחצית המזרחית של האי ג'אווה. המחוז הוקם באוקטובר 1950, כשנים ספורות לאחר עצמאות המדינה. המחוז מחולק ל-29 נפות ו-9 ערים, בירתו היא העיר סורבאיה.

## היסטוריה
עדויות ארכאולוגיות מצביעות על התיישבות בג'אווה עוד בתקופות פרהיסטוריות. האסלאם הגיע לאזור ג'אווה במהלך המאה ה-16. בתקופה זו חל שגשוג כלכלי רב באזור, והוא הפך למרכז של סחר ימי. בתקופה זו החל גם השלטון ההולנדי באינדונזיה. במהלך המלחמות הנפוליאוניות (בשנים 1811-1814) האיים היו באופן זמני תחת שלטון האימפריה הבריטית. בסופו של דבר השלטון ההולנדי חזר לאינדונזיה בעקבות קונגרס וינה.

במהלך הכיבוש היפני של האיים בזמן מלחמת העולם השנייה, מזרח ג'אווה חווה עימותים רבים בין מתנגדים מקומיים לבין השלטון היפני.

## דמוגרפיה
ע"פ מפקד האוכלוסין האחרון משנת 2020 אוכלוסיית המחוז מנתה כ-40.6 מיליון תושבים, עובדה המציבה אותו כמחוז השני המאוכלס ביותר באינדונזיה (אחרי מערב ג'אווה), אמנם השפה הרשמית היא אינדונזית, אך השפה המדוברת במזרח ג'אווה היא שפת הג'אווה.

### דת
* 96% – מוסלמים
* 2.4% – נוצרים
* 0.6% – בודהיסטים
* 0.5 – הינדואים
* 0.1% – קונפוציאניזם

## כלכלה
המחוז נחשב למרכז הכלכלי של מרכז ומזרח אינדונזיה, והוא תורם למעלה מ-15% מהתוצר המקומי הגולמי. בשטח המחוז ישנה המספנה הגדולה במדינה, וכן תעשייה צבאית משמעותית. בנוסף על כך, במזרח ג'אווה ישנם מפעלים גדולים לייצור רכבות, מלט וטקסטיל.

## קישורים חיצוניים

* 
* 

## הערות שוליים

קטגוריה:אינדונזיה: מחוזות
ויליאם נון ליפסקומב

**ויליאם נון ליפסקומב הבן** (באנגלית: **William Nunn Lipscomb Jr.**; 9 בדצמבר 1919 – 14 באפריל 2011) היה כימאי אמריקאי, זוכה פרס נובל לכימיה לשנת 1976 "על מחקריו בעניין מבנה הבוראנים השופכים אור על בעיות במבנה הקשר הכימי".

## ביוגרפיה
ויליאם נון ליפסקומב נולד ב-9 בדצמבר 1919 בקליבלנד שבאוהיו. משפחתו עברה ללקסינגטון שבקנטקי בשנת 1920. ליפסקומב נשאר בקנטקי עד שסיים תואר ראשון בכימיה באוניברסיטת קנטקי בשנת 1941. בשנת 1946 סיים ליפסקומב את הדוקטורט במכון הטכנולוגי של קליפורניה. בשנים 1946–1959 לימד ליפסקומב באוניברסיטת מינסוטה. לאחר מכן, החל ללמד באוניברסיטת הרווארד, שם עבד עד שנת 1990. באותה השנה מונה ליפסקומב לפרופסור אמריטוס.

משנת 1960 היה ליפסקומב חבר באקדמיה האמריקאית לאמנויות ולמדעים. בנוסף על כך, הוא היה חבר באקדמיה הלאומית למדעים.

ליפסקומב נפטר ב-14 באפריל 2011 מדלקת ריאות בקיימברידג', מסצ'וסטס בגיל 91. היו לו כארבעה ילדים משני נישואים.

## קישורים חיצוניים

* 
* 

קטגוריה:אמריקאים ילידי אוהיו
קטגוריה:קליבלנד: אישים
קטגוריה:בוגרי אוניברסיטת קנטקי
קטגוריה:בעלי תואר דוקטור מהמכון הטכנולוגי של קליפורניה
קטגוריה:זוכי פרס נובל לכימיה
קטגוריה:חברי האקדמיה האמריקאית לאמנויות ולמדעים
קטגוריה:סגל אוניברסיטת הרווארד
קטגוריה:חברי האקדמיה הלאומית למדעים של ארצות הברית
קטגוריה:סגל אוניברסיטת מינסוטה
קטגוריה:זוכי פרס נובל אמריקאים
קטגוריה:אמריקאים שנולדו ב-1919
קטגוריה:אמריקאים שנפטרו ב-2011
דאדלי הרשבאך

**דאדלי רובט הרשבאך** (באנגלית: **Dudley Robert Herschbach**;  נולד ב-18 ביולי 1932) הוא כימאי אמריקאי, זוכה פרס נובל לכימיה לשנת 1986 ביחד עם ג'ון פולני ויואן לי, "על תרומתם בעניין הדינמיקה של תהליכים כימיים אלמנטריים". בחייו פרסם הרשבאך למעלה מ-400 מאמרים בכימיה ובפיזיקה; גם מזווית תאורטית וגם מזווית מעשית.

## ביוגרפיה
דאדלי הרשבאך נולד ב-18 ביולי 1932 בסן חוזה שבקליפורניה כבכור מבין שישה אחים. בשנים 1954–1955 סיים הרשבאך תואר ראשון ושני במתמטיקה ובכימיה באוניברסיטת סטנפורד. בשנת 1958 סיים דוקטורט בפיזיקה כימית באוניברסיטת הרווארד. כשנה לאחר מכן הצטרף הרשבך לסגל אוניברסיטת קליפורניה בברקלי. בשנת 1961 הפך לפרופסור חבר. כשנתיים לאחר מכן חזר הרשבאך להרווארד.

הרשבאך חבר באקדמיה הלאומית למדעים. בשנת 1991 קיבל את המדליה הלאומית למדעים. בנוסף על כך, הוא חבר בביטאון מדעני האטום.

## קישורים חיצוניים

* 

קטגוריה:זוכי פרס נובל לכימיה
קטגוריה:סגל אוניברסיטת הרווארד
קטגוריה:חברי האקדמיה הלאומית למדעים של ארצות הברית
קטגוריה:זוכי המדליה הלאומית למדעים
קטגוריה:זוכי פרס נובל אמריקאים
קטגוריה:סגל הקולג' לכימיה באוניברסיטת קליפורניה בברקלי
קטגוריה:אמריקאים ממוצא גרמני
קטגוריה:בוגרי אוניברסיטת סטנפורד
קטגוריה:בעלי תואר דוקטור מאוניברסיטת הרווארד
קטגוריה:אמריקאים שנולדו ב-1932
פסגת ניו ייר (אנטארקטיקה)

**פסגת ניו ייר** (באנגלית: **New Year Peak** - מילולית: פסגה ראש השנה או פסגת השנה החדשה) היא פסגה גבוהה בהרי ויקטורי, באזור חוף בורכגרווינק, בארץ ויקטוריה, שבאנטארקטיקה.

הפסגה ממוקמת בצידו הצפון-מערבי של אוכף טובוגאן, שברכס מילן.

גובהה של הפסגה 2,600 מטרים מעל פני הים; הפסגה היא ההר ה-632 בגובהו באנטארקטיקה.

## היסטוריה
### מקור השם

שמה של הפסגה הוצע על ידי ברדלי פילד (Bradley Field), שהיה גאולוג של משלחת הסקר הגאולוגית של ניו זילנד, אשר הקימה מחנה למרגלות הפסגה, בתקופת ראש השנה האזרחית בעונת המחקר (הקיץ האנטארקטי) 1981–1982.

## קישורים חיצוניים
* פסגת ניו ייר באתר הסקר הגאולוגי של ארצות הברית
* פסגת ניו ייר באתר הגאזט האנטארקטי של ממשלת ניו זילנד
* פסגת ניו ייר באתר הגאזט האנטארקטי של ממשלת אוסטרליה
* פסגת ניו ייר באתר הגאזט האנטארקטי המשווה SCAR של ממשלת אוסטרליה
* פסגת ניו ייר באתר peakery (מרחקים לאתרים סמוכים)
* מפת אזור פסגת ניו ייר
* פסגת ניו ייר באתר mindat
* מזג אוויר נוכחי מעודכן בפסגת ניו ייר
** תחזית מזג אוויר עדכנית ארוכת טווח עבור פסגת ניו ייר
** סטטיסטיקות מזג אוויר ונתוני מזג אוויר היסטוריים עבור פסגת ניו ייר

## הערות שוליים

ניו ייר
ניו ייר
פארק סוקולניקי

**פארק סוקולניקי** (ברוסית: **«Парк «Сокольники**) הוא "פארק ציבורי" הממוקם ברובע סוקולניקי בצפון העיר מוסקבה על יד שער סוקולניצ'קאיה. 
## היסטוריה
אזור זה היה בעבר ביתם של הבזים של הצאר מהמאה ה-17 (סוקול היא המילה הרוסית לבז). הוא נוצר על ידי הצאר אלכסיי מיכאילוביץ '(אביו של פיטר הגדול), צייד נלהב שאהב לצאת לצייד באזור זה. פריסת הפארק והכבישים הנוכחית של הפארק החלה תחת הצאר פיוטר הגדול. הפארק תוכנן בתחילה בתור רשת של מבוך או סימטאות היוצאות מתוך הכניסה. לאחר הקמת ברית המועצות תוכנן הפארק מחדש בצורה של "קרני שמש" כאשר בכניסה ישנה "כיכר מעוגלת" שבתוכה מזרקה ממנה יוצאים כל השבילים אל עבר הפארק.

כיום משמש הפארק בתור "פארק רוסי טיפוסי" עם יריד, מתקני שעשועים אחרים לילדים, ודוכני מזון מהיר רבים המקובצים כולם קרוב אל הכניסה הראשית של הפארק. בקיץ הסמטאות המרכזיות הן מסה של ערוגות פרחים רשמיות בצבעים עזים, בעוד שמעמקי הפארק מהווים בית גידול לאורנים, עצי ליבנה ואלונים הפארק כולל גם מיני עצים אחרים כמו גם של עצים שאינם ילידים כגון, ארזים.

הוא הוקם בתור גן עירוני ציבורי בשנת 1878 והורחב לאחר מכן. משנת 1931 ואילך פותח בתור: "פארק תרבות ופנאי" רשמי. הפארק ששטחו שישה קילומטרים רבועים, הוא גם הרחבה של שמורת טבע גדולה יותר המשתרעת מהקצה המזרחי של רובע סוקולניקי לכביש הטבעת כביש הטבעת של מוסקבה ומעבר לו. שטח הפארק מכיל פארק שעשועים, משטח החלקה על הקרח בחורף ומרכז תערוכות בינלאומי. הוא מכיל גם את ארמון הספורט סוקולניקי.

מדי שנה בימי חג החנוכה מועמדת במרכז הפארק חנוכייה ציבורית גדולה, ע״י בית חב״ד הפועל בשכונה. באחד הימים מתקיים אירוע הדלקה בהשתתפות הרב הראשי לרוסיה ברל לזר, אנשי ממשל, וקהל רב.

## קישורים חיצוניים

*  

קטגוריה:רוסיה: תרבות
קטגוריה:מוסקבה: פארקים
בצקת ריאות תלוית גובה

**בצקת ריאות תלוית גובה** (באנגלית: **High-altitude pulmonary edema**, או בקיצור: **HAPE**) היא צורה מסכנת חיים של בצקת ריאות, שאינה ממקור לבבי, המופיעה אצל אנשים בריאים בגבהים, בדרך כלל מעל 2,500 מטר מעל פני הים, אם כי בעלי גורמי סיכון עלולים לסבול מתסמינים גם בגבהים נמוכים יותר. בצקת ריאות תלוית גובה היא סיבוך של מחלת גבהים, וגורם המוות העיקרי הקשור לחשיפה לגובה רב, עם שיעורי תמותה גבוהים בהיעדר טיפול חירום הולם. באופן קלאסי, בצקת ריאות תלוית גובה מתרחשת בקרב אנשים החיים בגובה נמוך הנוסעים לגובה גבוה, אך היא נפוצה גם אצל אנשים שגרים בגובה רב, לאחר שחזרו משהייה בגובה נמוך. תסמיני בצקת ריאות תלוית גובה כוללים קוצר נשימה במנוחה, שיעול, חולשה או ירידה בביצועי הפעילות הגופנית ולחץ או גודש בחזה. סימני הבצקת כוללים חרחורים או צפצופים בהאזנה לריאות, כיחלון מרכזי, טכפניה (נשימה מהירה) וטכיקרדיה (דופק מהיר). לעיתים, בצקת ריאות תלוית גובה באה בשילוב עם בצקת מוחית תלוית גובה.

הגורם הפתו-פיזיולגי העיקרי הגורם לבצקת ריאות תלוית גובה הוא הירידה בלחץ החלקי של החמצן העורקי הנגרם כתוצאה מלחץ האוויר הנמוך בגבהים. ישנם גורמי סיכון רבים לבצקת ריאות תלוית גובה כמו מין (זכר), גורמים גנטיים, היסטוריה של בצקת ריאות תלוית גובה, קצב העלייה לגובה, חשיפה לקור, גובה השיא, עוצמת המאמץ הגופני ומצבים רפואיים בסיסיים מסוימים, כמו יתר לחץ דם ריאתי. ההמלצה העיקרית למניעת בצקת ריאות תלוית גובה היא עלייה הדרגתית בגובה. ה-Wilderness Medical Society ממליצים למטפסים לגובה של מעל 3,000 מטר לא לעלות מעל 500 מטר ביום ולכלול יום מנוה כל 3–4 ימים. אם יש קושי בביצוע ההנחיות מומלץ ימי מנוחה רבים לפני או אחרי העליות הגדולות בגבהים. התרופה הנחקרת והמועדפת ביותר למניעת בצקת ריאות תלוית גובה היא ניפדיפין, שמרחיב כלי דם ריאתיים ומונע את יתר לחץ הדם הריאתי הנגרם מהעלייה לגובה. בנוסף, מומלץ למי שעולה לגבהים במהירות להימנע מאלכוהול ותרופות שינה. הטיפול המומלץ כקו ראשון לבצקת ריאות תלוית גובה היא ירידה לגובה נמוך במהירות האפשרית ושיפור בתסמינים נראה כבר בירידה של כ-500 עד 1,000 מטר. עם זאת, במצבי בצקת קלי, לא חובה לרדת בגובה ולעיתים התחממות, מנוחה וחמצן יכולים לשפר את התסמינים.

## ראו גם
* מחלת גבהים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גורמים חיצוניים לתחלואה ומוות
קטגוריה:מחלות ריאה עקב גורמים חיצוניים
מריו מולינה

**מריו חוסה מולינה-פסקוול הנריקז** (בספרדית: **Mario José Molina-Pasquel Henríquez**; 19 במרץ 1943 – 7 באוקטובר 2020) היה כימאי מקסיקני, זוכה פרס נובל לכימיה לשנת 1995 ביחד עם פרנק שרווד רולנד ופול קרוצן "על עבודתם על כימיה אטמוספירית, ובפרט ההיווצרות וההתפרקות של האוזון". היה ממגלי החור באוזון מעל אנטארקטיקה, והיה המדען המקסיקני הראשון שקיבל את פרס נובל לכימיה.

## ביוגרפיה
מריו מולינה נולד ב-19 במרץ 1943 במקסיקו סיטי שבמקסיקו. אביו היה עורך דין ושגריר מקסיקו לאתיופיה, הפיליפינים ואוסטרליה. עוד מילדותו התעניין מולינה במדעים. בשנת 1965 סיים תואר ראשון בהנדסה כימית במקסיקו. בשנת 1967 סיים לימודי תואר שני באוניברסיטת פרייבורג. בשנת 1972 מולינה קיבל תואר דוקטור בכימיה פיזיקלית מאוניברסיטת קליפורניה בברקלי.

בשנים 1974–2004 מילא מולינה שורה של תפקידי הוראה ומחקר באוניברסיטת קליפורניה באירוויין, המכון הטכנולוגי של מסצ'וסטס, המכון הטכנולוגי של קליפורניה והמעבדה להנעה סילונית בקליפורניה. ביולי 2004 הצטרף מולינה לאוניברסיטת קליפורניה בסן דייגו. החל משנת 1993 היה מולינה חבר באקדמיה הלאומית למדעים ומשנת 1996 באקדמיה הלאומית לרפואה. בשנת 2003 הצטרף לקולגיום הלאומי של מקסיקו.

בשנת 2013 קיבל את מדליית החירות הנשיאותית על ידי נשיא ארצות הברית ברק אובמה. מולינה הי הגם חבר בוועדות שונות שיעצו לאובמה בנושאי סביבה ואקלים. בתקופה זו היה מולינה היועץ לענייני אקלים של נשיא מקסיקו אנריקה פניה נייטו.

מולינה נפטר ב-7 באוקטובר 2020 במקסיקו סיטי מהתקף לב בגיל 77.

## קישורים חיצוניים

* 
* 

קטגוריה:זוכי פרס נובל לכימיה
קטגוריה:חברי האקדמיה הלאומית למדעים של ארצות הברית
קטגוריה:מדענים מקסיקנים
קטגוריה:מהגרים ממקסיקו לארצות הברית
קטגוריה:זוכי פרס נובל מקסיקנים
קטגוריה:מעוטרי מדליית החירות הנשיאותית
קטגוריה:בוגרי הקולג' לכימיה באוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:סגל המכון הטכנולוגי של מסצ'וסטס
קטגוריה:ילידי 1943
קטגוריה:מקסיקנים שנפטרו ב-2020
אירן אגאי

[שמאל|ממוזער|250 פיקסלים| אירן אגאי בעמוד הראשון של עיתון דֵלִיבַּבּ בשנת [1934]]
**אירן אגאי** (בהונגרית: **Ágay Irén**; בודפשט, 23 בפברואר 1913 – לוס אנג'לס, 3 בספטמבר 1950) הייתה שחקנית יהודייה הונגרייה. רעייתו של הבמאי היהודי-הונגרי סטיב סקיי.

## ביוגרפיה
אירן אגאי נולדה במשפחה יהודית כבתם של אדולף אגאי (1879-1959), מורה בבית ספר יסודי ושל מאריה שטיינר. היא נולדה כאמור בבודפשט, ברחוב פטרדי 30. הוריה נישאו ב-24 במרץ 1912 ברובע 6 בבודפשט. אירן עברה מספסל הלימודים ישר לבית הספר של התאחדות השחקנים ההונגרית הארצית. היא סיימה את לימודיה בשנת 1931.

בשנים 1931 עד 1935 הייתה אמנית בתיאטרון הקומדיה של בודפשט. זכתה להצלחה בעיקר במחזות מודרניים וכן כגיבורה ראשית של סרטי קומדיות. בין היתר שיחקה עם פאל יאבור, אימרה ראדאי ודיולה קאבוש. היא הייתה גיבורה צעירה ואהובה בסרטים העליזים והקלילים של שנות ה-30 של המאה ה-20. קיבלה משימה תובענית יותר בסרט "שני האסירים", שם בנוסף לגיזי באיור גילמה דמות נשית מובילה נוספת בסיפור מלחמת העולם הראשונה של לאיוש זילאהי. ב-28 באוקטובר 1933 נישאה בבודפשט לאישטוואן (סטיב) סקיי, שהיה הבמאי של רוב סרטיה. בני הזוג היגרו לארצות הברית בשנת 1938. בשנת 1950, בצילומי סרט, התמוטטה ונפטרה כשלא הייתה אפילו בת 38. סיבת המוות הייתה יתר לחץ דם.

## תפקידי במה
* אלכסנדר דיומא (הבן):הגברת עם הקמליות....נישט
* לאסלו בוש פקטה:הכסף הוא לא הכל....רוז'י
* יוז'ף לנדיאל:אֶמי....אֶמי
* שאנדור הוניאדי:ריץ, 1919....אילונה
* קאופמן - פלבר:ארוחת ערב בשמונה....פאולה
* ג'ורג' ברנרד שו:קיסר וקלאופטרה....קלאופטרה

## פילמוגרפיה

## לקריאה נוספת
* אירן אגאי בלקסיקון הונגרי לאמנות הבמה.
* ספריית שחקנים

## קישורים חיצוניים

* אירן אגאי a PORT.hu-n (בהונגרית)
* 

## הערות שוליים

קטגוריה:שחקניות קולנוע וטלוויזיה יהודיות הונגריות
קטגוריה:שחקני קולנוע וטלוויזיה יהודים הונגרים
קטגוריה:שחקני תיאטרון יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:מהגרות מהונגריה לארצות הברית
קטגוריה:הונגריות שנולדו ב-1913
קטגוריה:הונגרים שנולדו ב-1913
קטגוריה:נפטרות ב-1950
קטגוריה:הונגרים שנפטרו ב-1950
הג'ימה סוגיאמה

**הג'ימה סוגיאמה** (יפנית: **杉山 元**; 1 בינואר 1880 – 12 בספטמבר 1945) היה פילדמרשל (גנסוי) ב, אשר פעל כאחד מהמפקדים הצבאיים החשובים ביותר של האימפריה היפנית במהלך רוב מלחמת העולם השנייה. הג'ימה היה מבין התומכים המרכזיים במטה הכללי היפני להתפשטות צבאית אל דרום-מזרח אסיה ומלחמת מנע נגד ארצות הברית. הג'ימה שירת בתור ראש המטה הכללי לאורך רוב המערכה באסיה ובאוקיינוס השקט עד שפוטר בשנת 1944 בידי ראש ממשלת יפן, הידקי טוג'ו. עשרה ימים לאחר כניעת האימפריה היפנית, הג'ימה התאבד.

## ביוגרפיה
### קריירה מוקדמת
הג'ימה סוגיאמה נולד בקוקורה, מחוז פוקואוקה, האימפריה היפנית, למשפחה סמוראים לשעבר. הג'ימה החל לימודיו באקדמיה הצבאית הקיסרית, בעוד היה בקורס קצינים גויס לפעולה במלחמת רוסיה–יפן ואחריה שב ללימודיו.

בשנת 1912 נשלח לפיליפינים (דאז בשליטת ארצות הברית) וסינגפור (דאז חלק מהאימפריה הבריטית) כנספח צבאי. הוא הועלה לדרגת מייג'ור בשנת 1913 והועבר לראג' הבריטי. הוא חזר ליפן בשנת 1918 וקודם לדרגת לוטננט קולונל. בדצמבר 1918 הודות לידע שלו על חיל האוויר הקיסרי של צבא הקיסרות הגרמנית לשעבר, הג'ימה הפך למפקד הרגימנט האווירי השני. הג'ימה הועלה לדרגת קולונל בשנת 1921, ובשנה שלאחר מכן הפך לראש השירות האווירי של הצבא הקיסרי היפני. במאי 1925 הועלה לדרגת לוטננט גנרל.

ביוני 1930 הוא הוצב בידי המטה הכללי בתור ממלא מקום סגן שר המלחמה, וכעבור חודשיים הפך רשמית לבעל תפקיד זה, עם זאת, העלאתו לדרגת סגן גנרל. במרץ 1933 שירת בתפקיד סגן שר המלחמה ומפקד שירות האוויר של הצבא היפני הקיסרי. במרץ 1936, לאחר תקרית 26 בפברואר, ניסיון הפיכה צבאית, הוא הפך לשר המלחמה. בהמשך, בנובמבר 1936, הג'ימה הועלה לדרגת גנרל.

### מלחמת העולם השנייה
כאשר פרצה, עקב תקרית גשר מרקו פולו והקרב על שאנגחאי, מלחמת סין–יפן השנייה בשנת 1937, שהחלה למעשה את מלחמת העולם השנייה באסיה, פיקד הג'ימה בין השנים 1938–1939 על חיל המוצב בצפון סין ומדינת החסות היפנית במונגוליה הפנימית, מנגג'יאנג. הוא ניבא בביטחון מלא כי סין תיפול בתחילת 1938, עם הקרב על נאנג'ינג, אך הופתע מההתנגדות הנחרצת של ממשלת סין הלאומית (תחת מפלגת הקוומינטנג). בדצמבר 1939 הושב ליפן ופיקד על המוצב בארמון הקיסרי.

ב-3 בספטמבר 1940 הוא מונה לראש המטה הכללי של הצבא והחליף את הנסיך קאנין קוטוהיטו. עם התגברות המתח בין יפן למערב, הג'ימה היה בין הקצינים שתמכו במלחמה. בשנת 1943 הוא הועלה לדרגת פילדמרשל. הג'ימה תמך במתקפה על פרל הארבור ולפלישה אל דרום-מזרח אסיה נגד צרפת של וישי, האימפריה הבריטית והאימפריה ההולנדית.

עם התמוטטות החזיתות מצידה של יפן במערכה באסיה ובאוקיינוס השקט, הג'ימה הודח מתפקידו כראש המטה הכללי של הצבא ב-21 בפברואר 1944 על ידי הידקי טוג'ו; הוא מונה למפקח על האקדמיה הצבאית הקיסרית. ביולי 1945 החל הג'ימה לפקד על ארמיית שדה שנפרשה ברחבי הונשו למנוע פלישה אמריקאית למרכז יפן במסגרת תוכנית מבצע נפילה.

לאחר כניעת האימפריה היפנית, הורו להג'ימה לפרק את הצבא הקיסרי היפני כדרישת בעלות הברית. עשרה ימים לאחר הכניעה הרשמית של יפן הג'ימה התאבד במשרדו.

## ראו גם
* הצבא היפני הקיסרי
* כניעת האימפריה היפנית
* הנסיך קאנין קוטוהיטו

## קישורים חיצוניים

* GEN Hajime Sugiyama (1880-1945) - Find A Grave Memorial
* Sugiyama, Hajime - TracesOfWar.com

קטגוריה:אנשי צבא יפנים במלחמת העולם השנייה
קטגוריה:מרשלים יפנים
קטגוריה:נספחים צבאיים יפנים
קטגוריה:אישים במלחמת רוסיה–יפן
קטגוריה:מתאבדים: אנשי צבא
קטגוריה:יפנים שנולדו ב-1880
קטגוריה:יפנים שנפטרו ב-1945
לאיוש צ'אבאי אקש

ממוזער|300px|ילדה רומאית
**לַאיוֹש צַ'אבַּאִי אֵקֶש** (במקור **אנגל**, בהונגרית: **Csabai Ékes Lajos**; בודפשט, 2 באוגוסט 1896 – האי הארוש, 1944) היה גרפיקאי וצייר יהודי-הונגרי שנרצח בשואה.

## ביוגרפיה
לאיוש צ'אבאי אקש נולד במשפחה יהודית כבנם של דוד אנגל ואדל קוֹהְן (הגרסה הגרמנית-הונגרית לכהן). לאביו הייתה בית מלאכה לציור וייצור שלטים. לאיוש החל את לימודיו בבית הספר לאמנויות יישומיות בבודפשט, ואחר כך באוניברסיטה ההונגרית לאמנויות יפות אצל הצייר אישטוואן רטי. הוא התחיל כגרפיקאי ויצר איורים לאגדות, לעטיפות ספרים ולפלקטים.

הוא היה לוחם אש (כבאי) במלחמת העולם הראשונה. בשנת 1915 שירת בשדות הקרב האיטלקיים והרוסיים, נפצע וזכה במדליית הצטיינות כסג"ם מילואים. לאחר שחרורו למד גם בבית הספר החופשי של הצייר קארוי קרנשטוק. בשנת 1919 פתח בעצמו בית ספר לאמנויות יפות ויישומיות. הוא ערך סיורי לימוד ארוכים יותר באיטליה (1922) ובגרמניה (1924).

לאחר מלחמת העולם הראשונה החל גם לצייר, הוא הופיע לראשונה בתערוכה בהיכל האמנות (בודפשט) בשנים 1920–1921. עד מהרה חזר לגרפיקה. הוא הציג את עבודותיו בתערוכת הגרפיקה ההונגרית בשווייץ (1924), בתערוכת הספרים בלייפציג (1927), בקלן (1928) ובפריז (1931) וכן בתערוכה העולמית בברצלונה (1929). הגרפיקה שלו הופיעה בכתבי עת זרים רבים, אפילו בעיתונים יפניים. בשנת 1927 הציג את עבודות הגרפיקה שלו בסלון הלאומי והמגזין "גרפיקה הונגרית" (Magyar Grafika) הקדיש גיליון מיוחד ליצירותיו.

ב-17 ביולי 1922 הוא התחתן עם אדית טולנאי, בתם של בלה טולנאי ואראנקה קראוס שהייתה צעירה ממנו בשבע שנים. הם התגרשו בשנת 1929. ב-9 בנובמבר 1932 נשא לאישה את אליז, בתם של אימרה קשוני ומטילד קולקה.

הוא היה חבר ב"חברת לאסלו פאל" לציור וב"חברה ההונגרית של אמני ספרים ופרסום". כיוון שמשנת 1939 לא היה יכול כבר לעבוד בשל החוקים האנטי יהודיים ובמיוחד החוק היהודי השני, המקום היחיד שיכול היה להתפרנס היה במסגרת התערוכות של אומיקה - ההתאחדות הלאומית היהודית-הונגרית לחינוך.

כיהודי, צ'אבאי אקש זומן לשירות העבודה (עבודות כפייה לגברים יהודים עבור הצבא ההונגרי) מספר פעמים במהלך מלחמת העולם השנייה. בקיץ 1944 הוא נראה לאחרונה בתחנת הרכבת של האי הרוש. (כיום חצי אי על הדנובה ברובע 22 של בודפשט).

## לקריאה נוספת
* לקסיקון יהודי הונגרי. 1929. עמוד 177 גישה מקוונת
* לקסיקון ביוגרפי הונגרי. 1967.
*  לקסיקון חברתי
* 
* חלוקי נחל לזיכרון. השואה באמנות היפה ההונגרית. 
* ג'רג' קלמן: נתונים וחתימה של קריקטוריסטים הונגרים 1848–2007. קריקטוריסטים, בובות מונפשות וקריקטוריסטים, מאיירים, אמני פורטרטים. בודפשט, 2008.
* לקסיקון אמנות. 1965–1968.
* הלקסיקון של העידן האחרון של הונגריה. 1930.
* לקסיקון חדש של רוואי. עורך ראשי. אישטוואן טרסולי. שקסארד, בייביץ, 1996.
* לקסיקון ביוגרפי הונגרי חדש. עורך ראשי. לאשלו מרקו. מועדון ספרים הונגרי.

## קישורים חיצוניים

## הערות שוליים

קטגוריה:יהודים בשואה: הונגריה
קטגוריה:יהודים בצבא האוסטרו-הונגרי במלחמת העולם הראשונה
קטגוריה:משתתפי פעילות האומנות אומיקה
קטגוריה:ציירים שנספו בשואה
קטגוריה:בוגרי האוניברסיטה ההונגרית לאמנויות יפות
קטגוריה:אישים במחנות שרות העבודה (הונגריה)
קטגוריה:ציירים יהודים הונגרים
קטגוריה:גרפיקאים ומאיירים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1896
קטגוריה:הונגרים שנפטרו ב-1944
Tap In

**Tap In** הוא סינגל שהוקלט על ידי הראפרית האמריקאית סוויטי, מתוך אלבום הבכורה העתידי שלה, Pretty Bitch Music. השיר יצא לאור ב-17 ביוני 2020, על ידי חברות התקליטים אייסי, ארטיסטרי וורלדווייד ווורנר רקורדס, כסינגל המוביל מתוך האלבום. השיר מכיל דגימה משירו של הראפר טו שורט, "Blow the Whistle" , שהופק על ידי ליל ג'ון, שהפיק גם את השיר "Freek-a-Leek" של פטיי פאבלו , אותו דגמה סוויטי בשירה, "My Type", בשנת 2019.

השיר הוא שירה השני של סוויטי, לאחר "My Type", שדורג במצעד הבילבורד הוט 100, תוך שהגיע למקום ה-20 במצעד.

## רקע
"Tap In" מסמן את השיר הראשון של סוויטי ללא אמן אורח מאז "My Type" משנת 2019; היא הסבירה שעליה להתמקד בפיתוח האמנים שלה כי זה משהו שהיא נאבקה בו. סוויטי הצהירה כי טו שורט הוא אחד מהראפרים האהובים עליה, והיא חוששת שהוא לא יאהב את השיר, אולם היא קיבלה את ברכתו על הדגימה. השיר הוצג בתצוגה מקדימה לראשונה בעמוד האינסטגרם של סוויטי, והושק יומיים לאחר מכן ברדיו "" של אפל מיוזיק עם זיין לואו.

## וידאו קליפ
הווידאו קליפ הרשמי של השיר פורסם יחד עם הסינגל עצמו ב-17 ביוני 2020. סוויטי ציינה כי בקליפ "יש כורו, המראה משוגע. הזוהר שלי פשוט ממש חמוד" ואמרה שהתדמית שלה בקליפ היא איך שהיא התלבשה בתיכון; מכנסיים רחבים וחולצת טריקו משוחררת. היא מציגה ציפורמיים אדומות, שיער ארוך ועגילי חזרן בוויזואליות, הכוללת כוריאוגרפיה של ריקודים על מגרש כדורסל.

## הופעות חיות
סוויטי ביצעה את השיר בהופעה חיה בטקס פרסי המוזיקה של MTV אירופה 2021 כחלק ממחרוזת עם השירים "Best Friend" ו-"Out Out".

## רמיקס
ב-28 באוגוסט 2020, פורסם רמיקס לשיר בהשתתפות הראפר והזמר האמריקאי פוסט מאלון והראפרים האמריקאים דה-בייבי וג'ק הארלו. סוויטי פרסמה טיזר לרמיקס ברשתות החברתיות עשרה ימים לפני כן.

## פרסים ומועמדויות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סוויטי
קטגוריה:שירי פוסט מאלון
קטגוריה:שירי דה-בייבי
קטגוריה:שירי ג'ק הארלו
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי לאנצ'מאני לואיס
קטגוריה:שירים שנכתבו על ידי דה-בייבי
קטגוריה:שירים שנכתבו על ידי ת'רון תומאס
קטגוריה:שירים שהופקו על ידי ד"ר לוק
קטגוריה:סינגלים בהוצאת וורנר רקורדס
דיכאון עמיד

**דיכאון עמיד** (באנגלית: **Treatment-resistant depression** או בקיצור: **TRD**) הוא מונח המשמש בפסיכיאטריה קלינית לתיאור מצב של סובלים מדיכאון קליני, שאינם מגיבים בצורה מספקת לטיפול תרופתי של תרופות נוגדות דיכאון במשך תקופה ממושכת. ההגדרות האופייניות לדיכאון עמיד שונות, אך הן אינן כוללות עמידות בפני טיפולים פסיכולוגיים. באופן מסורתי הוגדרה תגובה לא מספקת לתרופות, כחוסר תגובה קלינית כלשהי לתרופות (למשל, ללא שיפור בתסמיני הדיכאון). עם זאת, קלינאים רבים רואים תגובה לא מספקת לתרופות כחוסר השגה של הפוגה מלאה בסימפטומים. גורמים מסוימים התורמים לטיפול לקוי תרופתי לדיכאון, ועלולים להוביל לאבחון שגוי של דיכאון עמיד, כוללים הפסקת טיפול מוקדמת, מינון נמוך של התרופות, אי ציות להוראות השימוש, אבחון מוטעה והפרעות פסיכיאטריות נוספות במקביל. נכון ל-2019, טיפולים משלמים כמו פסיכותרפיה, ליתיום או אריפיפראזול לא נמצאו כתורמים לסובלים מדיכאון עמיד.

דיכאון עמיד היא תופעה שכיחה יחסית בקרב אנשים הסובלים מדיכאון קליני. שיעורי ההפוגה הכוללת מהדיכאון בעקבות טיפול נוגד דיכאון עומדים על 50.4% בלבד, ובמקרים של דיכאון שטופל על ידי הרופא הראשוני, רק 32% מהאנשים הגיבו באופן חלקי לטיפול ו-45% כלל לא הגיבו. ישנן שלוש דרכי טיפול בדיכאון עמיד - ניתן להחליף לטיפול תרופתי אחר, ניתן להעלות את המינון, וניתן לתת תרופה נוספת לתרופה הקיימת.

גורמי סיכון אפשריים לדיכאון עמיד כוללים הפרעות פסיכיאטריות נלוות, הפרעות רפואיות נלוות ותכונות שונות של הדיכאון. הפרעות פסיכיאטריות נלוות בדרך כלל אינן מזוהות בטיפול בדיכאון, ואם לא מטפלים בהן, הסימפטומים של הפרעות אלו עלולים להפריע להערכת המצב הנפשי ולטיפול. הפרעות חרדה הן אחד מסוגי ההפרעות הנפוצות ביותר הקשורות לדיכאון עמיד לטיפול. שתי ההפרעות בדרך כלל מתקיימות יחדיו, ויש להן מספר תסמינים דומים. מחקרים מסוימים הראו כי חולים עם הפרעת חרדה הם בעלי הסיכויים הגבוהים ביותר לחוסר תגובה לטיפול. שימוש בסמים עשוי להיות גם מנבא אפשרי לדיכאון עמיד לטיפול. הפרעות פסיכיאטריות אחרות העשויות לחזות דיכאון עמיד לטיפול כוללות הפרעת קשב וריכוז, הפרעות אישיות, הפרעה טורדנית כפייתית והפרעות אכילה. הפרעות אנדוקריניות כמו תת-פעילות של בלוטת התריס, מחלת קושינג ומחלת אדיסון הן בין המחלות הנפוצות ביותר שתורמות לדיכאון ולדיכאון עמיד. מחלות נוספות כוללות סוכרת, מחלת לב איסכמית, סרטן, HIV ומחלת פרקינסון. גורם נוסף שעלול לעודד דיכאון עמיד הוא שילוב תרופות המשמשות לטיפול בהפרעות רפואיות נלוות שעשויות להפחית את יעילותן של תרופות נוגדות דיכאון או לגרום לתסמיני דיכאון. אנשים הסובלים מדיכאון המציגים גם תסמינים פסיכוטיים כמו אשליות או הזיות, נוטים יותר להיות בעלי דיכאון עמיד. מאפיין דיכאוני נוסף אשר נקשר לתגובה לקויה לטיפול תרופתי הוא משך זמן ארוך יותר של פרקי הדיכאון. בנוסף, אנשים הסובלים מדיכאון חמור יותר ואנשים עם נטיות אובדניות נוטים יותר לא להגיב לטיפול נוגד דיכאון.

## קישורים חיצוניים
* דיכאון עמיד, באתר מאיו קליניק 
* דיכאון עמיד, באתר Medico

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:דיכאון
מרי מילר

**איירין מרי וטון** (באנגלית: **Irene Mary Wetton**; 26 ביולי 1936 – 10 בנובמבר 1998), שהייתה ידועה בשם הבמה **מרי מילר**, הייתה שחקנית וזמרת אנגלייה. היא זכורה בעיקר מהופעתה בתפקיד רוז בקומדיית המצבים המצליחה של ה-BBC "מה יגידו השכנים?", בה הופיעה בין השנים 1991 ל-1995.

## ביוגרפיה
איירין מרי וטון נולדה בדונקסטר שבאנגליה להוראס ואיירין וטון, שניהם זמרים במיוזיק הול. בתחילה התכוונה לעסוק בטיפול בסוסים, אבל אחר כך החליטה לפנות לקריירת משחק. היא יצאה לסיבובי הופעות יחד עם הוריה, ששיחקו במופע בשם "Sweethearts in Harmony".

הופעת הבכורה של מילר בטלוויזיה הייתה בגיל 17 בשנת 1953 בתוכנית "Those Were the Days". היא הופיעה גם בתוכנית "המופע של דיק אמרי" וב"המופע של סטנלי בקסטר". מילר זכתה להצלחה כשהופיעה בתפקיד רוז בסדרה "מה יגידו השכנים?". ב-1991 היא החליפה את שירלי סטלפוקס  בתפקיד, שהיו לה התחייבויות קודמות בהופעה בסדרה "Making Out". מילר המשיכה להופיע בסדרה עד לסיומה בשנת 1995.

ב-1960 נסעה מילר לניו יורק כדי לשמש המחליפה של ג'ולי אנדרוז במחזמר "קמלוט". ב-1962 הופיעה לראשונה בווסט אנד בתפקיד קלוריס במחזמר "Lock Up Your Daughters". ב-1969 שיחקה בתפקיד הראשי במחזמר "אן ורוניקה", המבוסס על הרומן מאת הרברט ג'ורג' ולס. ב-1986 גילמה מילר בפעם הראשונה את דמותה של מאדאם ז'ירי במחזמר "פנטום האופרה" מאת אנדרו לויד ובר. היא שיחקה בתפקיד זה במשך ארבע שנים, וקולה מופיע באלבום הקאסט המקורי של המחזמר.

בשנים 1997 ו-1998 שיחקה מילר בתפקיד גברת פוטס בהפקה הלונדונית של "היפה והחיה", והשתתפה באלבום עם צוות השחקנים ללחנים מאת אלן מנקן ומילים מאת הווארד אשמן וטים רייס. בפברואר 1998 עזבה מילר את ההצגה בשל בריאותה המתדרדרת.

### חיים אישיים
ב-1962 התחתנה מילר עם רפאל ד. פריים. בשנת 1972 נולדה בתם לוסי.

בינואר 1998 אובחנה מילר כחולה בסרטן השחלה, ועברה טיפולי כימותרפיה. ב-10 בנובמבר אותה שנה נפטרה בגיל 62, כשבעלה ובתה לצדה.

## פילמוגרפיה

## תפקידים בתיאטרון

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1936
קטגוריה:בריטים שנולדו ב-1936
קטגוריה:בריטיות שנפטרו ב-1998
קטגוריה:בריטים שנפטרו ב-1998
משפט הסירקולציה של קלווין

**משפט הסירקולציה של קלווין** הוא משפט חשוב במכניקת הזורמים הקובע שבזורם ברוטרופי מושלם הסירקולציה מסביב ללולאה הנעה עם הזורם קבועה בזמן. המשפט הוכח בשנת 1869 על ידי לורד קלווין וקרוי על שמו.

## ניסוח מתמטי והוכחה
תהי C לולאה, התלויה בזמן וזזה עם הזורם C(t). הסירקולציה מסביב ללולאה מוגדרת על ידי \Gamma(t) = \oint_{C(t)}\mathbf{u}(t)\cdot d\ell כאשר \mathbf{u}(t) הוא שדה המהירות. משפט הסירקולציה של קלווין קובע כי עבור זורם ברוטרופי מושלם \frac{D\Gamma}{Dt} =0 , כאשר הנגזרת היא נגזרת חומרית.

ההוכחה מתבססת על חישוב ישיר של הנגזרת:

\frac{D\Gamma(t)}{Dt} =\frac{D \oint_{C(t)}\mathbf{u}(t)\cdot d\ell}{Dt}=\oint_{C}\frac{D\mathbf{u}}{Dt}\cdot d\ell + \oint_{C}\mathbf{u}\cdot \frac{Dd\ell }{Dt}

כעת לפי משואת אוילר מתקיים:

\frac{D\mathbf{u}}{Dt} = -\frac{1}{\rho}\nabla p+\nabla\Phi

כאשר p הוא הלחץ, \rho  הצפיפות ו-\Phi הפוטנציאל של הכוחות החיצוניים (כדוגמת כבידה) ולכן עבור האיבר השמאלי מתקיים:

\oint_C \frac{D\mathbf{u}}{Dt} \cdot d\ell=\oint_C \left[ -\frac{1}{\rho}\nabla p+\nabla\Phi\right] \cdot d\ell = \iint_A \left[ \nabla \times\left( -\frac{1}{\rho}\nabla p+\nabla\Phi \right)\right] \hat{n} dA = \iint_A \frac{1}{\rho^2} \left(\nabla \rho \times \nabla p \right)\hat{n} dA = 0

כאשר המעבר הראשון התבצע לפי משוואת אוילר, השני לפי חוק סטוקס, השלישי נובע מכך שהרוטור של גרדיאנט של שדה מתאפס, והרביעי נובע מברוטרופיות הנוזל (נוזל ברוטרופי הוא נוזל בו \nabla \rho \times \nabla p = 0).

עבור האיבר הימני מתקיים:

\oint_C \mathbf{u} \cdot \frac{Dd\ell }{Dt} =\oint_C \mathbf{u} \cdot \left(d\ell \cdot \nabla \right)\mathbf{u} = \frac{1}{2} \oint_C \nabla \left( \mathbf{u}^2 \right) d\ell =0

כאשר המעבר האחרון מתבסס על כך שסירקולציה של שדה משמר מתאפסת על כל לולאה. מאחר ששני האיברים מתאפסים ניתן להסיק כי \frac{D\Gamma}{Dt} =0 .

## משפט פואנקרה-ביירקנס
הרחבה למשפט הסירקולציה עבור מערכות מסתובבות ניתנה על ידי אנרי פואנקרה וווילהלם ביירקנס בסוף המאה ה-19. על-פי משפט פואנקרה-ביירקנס, במערכת המסתובבת במהירות זוויתית קבועה הניתנת על ידי הווקטור \mathbf{\Omega} ניתן להגדיר סירקולציה מוכללת לפי \Gamma(t) =\oint_C\left( \mathbf{u}+\Omega \times \mathbf{r} \right) \cdot d \ell . הסירקולציה המוכללת הזו היא גודל משתמר.

## ראו גם
* סירקולציה
*משפט הלמהולץ

קטגוריה:משוואות
קטגוריה:מכניקת הזורמים
פרנק דוקס (מוזיקאי)

**אדם קינג פיני** (באנגלית: **Adam King Feeney**; נולד ב-12 בספטמבר 1983), הידוע בשם הבמה **פרנק דוקס** (**Frank Dukes**), הוא מפיק מוזיקלי ותקליטן קנדי. הוא זכה להכרה כמלחין וכמפיק מוזיקלי כשעבודתו נוצלה על ידי מפיקים מוזיקליים כדי לדגום אותה בהפקות משלהם; הפקות רבות שלו שימשו בשירים של אמנים גדולים ברחבי ההיפ הופ והפופ, בהם לורד, טראוויס סקוט, פיוצ'ר, יאנג ת'אג, דרייק וקניה וסט. מאז, הוא לקח תפקיד מפיק מוזיקלי מסורתי יותר, ועבד באולפן עם אמנים כמו קמילה קביו ופוסט מאלון. מאז 2015, הוא ניהל גם את ספריית המוזיקה Kingsway, המכילה דגימות רבות. דוקס זכה בפרס גראמי הלטיני בשנת 2019, על הפקת השיר "Con Altura" של רוסליה, בקטגוריית "השיר האורבני הטוב ביותר". בשנת 2020, קיבל מועמדות לפרס גראמי לאלבום השנה ושיר השנה, כמפיק אלבומו של פוסט מאלון, Hollywood's Bleeding.

## ביוגרפיה
אדם קינג פיני נולד ב-12 בספטמבר 1983 בטורונטו, אונטריו, קנדה. החשיפה הראשונה שלו ליצירת מוזיקה הייתה בגיל 15, בשיעורי פסנתר; עם זאת, הוא הפסיק את השיעורים לאחר שלוש שנים בגלל איבוד העניין בהם. בהמשך, לימד את עצמו לנגן בגיטרה, בס ותופים. כנער, בילה זמן רב בסקייטבורד וגילה התעניינות רבה יותר במוזיקה והפך לדי ג'יי. בשנת 1999, בגיל 16, החל דוקס לאסוף תקליטים משנות השישים והשבעים במאמץ להבין כיצד נוצרו. הרגל זה הביא אותו לייצר תקליטים והוא קנה מכונת MPC  בשנה שלאחר מכן. דוקס הצהיר כי אין בכוונתו להפוך את המוזיקה למקצוע שלו.

## קריירה
בשנות האלפיים מכר דוקס את הביט הראשון שלו, תמורת 250 דולר, לאמן הקלות מקומי של היפ הופ מטורונטו בשם "General Too Smoth". בשנת 2008, דוקס זכה למיקום הראשון בתשלום עבור אמן מרכזי באותה התקופה, הפקה עבור הראפר האמריקאי לויד בנקס. בנקס שילם לדוקס 5,000 דולר עבור הפקה, שהופיעה בהמשך באלבום האולפן השלישי של בנקס, H.F.M. 2 כשיר בשם "Sooner or Later", בהשתתפות הראפר האמריקאי רייקוון.

בהתבוננות בבעיות האישור המדגמיות שהיו לראפר אמינם בשירו "Like Toy Soldiers", היה לדוקס רעיון להלחין יצירות מקור המיועדות לשימוש בדגימה של מפיקים מוזיקליים אחרים בהפקותיהם. הוא החל להקליט את הקומפוזיציות שלו, תוך שימוש בציוד וינטג' המעורר את הסגנון של שנות השישים והשבעים, וארז אותם בכרכים שונים לאוסיף בשם Kingsway Music Libary, שהוא מוכר עם אישור לשימוש בדגימות שלו. הוא המשיך להפיץ חלק מהמוזיקה שלו בצורה כזאת והזמין מוזיקאים שונים לשתף פעולה או לתרום לפלטפורמה שלו.

הדגימות המקוריות הללו הובילו אותו לעבוד עם מפיקים מוזיקליים כמו בוי-1דה, מטרו בומין, וינילז , די ג'יי דהי, טיי ביסט  ועוד, מה שהוביל אותו להפיק שירים עבור אמנים רבים, כגון קניה וסט, דרייק, אמינם, 50 סנט, טראוויס סקוט, דני בראון, גוסטפייס קילה, ג'רמי , טורי ליינז וריהאנה, בין היתר. בשנת 2011, דוקס השתתף בהופעה הראשונה של להקת BadBadNotGood והפך למשתף פעולה נפוץ של הלהקה. חברי הלהקה תרמו לקומפוזיציות של דוק, ודוקס הפיק בפועל את אלבומיהם, III ו-Sour Soul (אלבום משותף עם גוסטפייס קילה).

## חיים אישיים
לדוקס שני בנים. הוא מתגורר בלוס אנג'לס, קליפורניה, לאחר שעבר ממיסיסוגה, אונטריו.

## קישורים חיצוניים
* 

## הערות שוליים

קטגוריה:מפיקים מוזיקליים קנדים
קטגוריה:תקליטנים קנדים
קטגוריה:פזמונאים קנדים
קטגוריה:מלחינים קנדים
קטגוריה:זוכי פרס גראמי הלטיני
קטגוריה:קנדים ממוצא פיליפיני
קטגוריה:קנדים שנולדו ב-1983
נבחרת אוסטריה בכדורגל נשים

**נבחרת אוסטריה בכדורגל נשים** מייצגת את אוסטריה בתחרויות כדורגל נשים בינלאומיות. הקבוצה מנוהלת על ידי התאחדות הכדורגל האוסטרית.

הנבחרת מורכבת בעיקר משחקניות הבונדסליגה האוסטרית והגרמנית. בשנת 2016, הנבחרת העפילה לטורניר הגדול הראשון שלה אי פעם, אליפות אירופה בכדורגל נשים 2017.

## תחרויות בינלאומיות
### גביע העולם

:* תיקו כולל משחקים שהוכרעו בדו־קרב בעיטות עונשין.

### אליפות אירופה

:* תיקו כולל משחקים שהוכרעו בדו־קרב בעיטות עונשין.

## תארים
* גביע קפריסין: 2016

## קישורים חיצוניים

* 

## הערות שוליים

אוסטריה
קטגוריה:נבחרות אוסטריה
קטגוריה:אוסטריה: כדורגל
טוק טוקאן

**טוק טוקאן** (באנגלית: **Toucan Tecs**) היא סדרת טלוויזיה בריטית מונפשת לילדים, שהופקה והונפשה על ידי Cartwn Cymru, S4C ו-Yorkshire Television. הסדרה עוקבת אחר שני טוקניים מואנשים שטסים ברחבי העולם ופותרים פשעים.

הסדרה שודרה במקור בערוץ ITV במסגרת רצועת השידור CITV, החל משנת 1990 עד 1993. בישראל הסדרה שודרה בדיבוב עברי בערוץ 2 תחת הזכיינית רשת מדיה החל משנת 1993 עד 1994. לסדרה הופקה עונה אחת הכוללת 26 פרקים באורך 10 דקות.

## תקציר העלילה
הסדרה עוקבת אחר שני טוקניים מואנשים, זיפי וזאק, אשר במקום לחיות בג'ונגל הם טסים ברחבי העולם ופותרים פשעים שעושים הברווזים המטורפים, ברווזים שאוהבים לפגוע באחרים, באמצעות המכונות המעופפות שלהם.

## דמויות
* **זיפי** – המוח בצמד "טוק טוקאן", אשר תמיד מעלה תוכניות. בכל מקום שהוא מסתובב בעולם הוא חובש כובע שמתאים לארץ.
* **זאק** – שותפו של זיפי לצמד "טוק טוקאן", אשר מבצע איתו את התוכניות. הוא מרכיב משקפיים כחולים.
* **סמסון** – חלזון שמספק לצמד "טוק טוקאן" ציוד לביצוע התוכניות שלהם.
* **פיפי** – ברווזה מלאה שמספקת כלי תחבורה לצמד "טוק טוקאן".
* **מנהיג אדום** – מנהיג הברווזים המטורפים.

## מדבבים
הדיבוב העברי בוים והופק על ידי שפרירה זכאי.

בנוסף דיבבו בדיבוב העברי אלון זמק, עמית גור ושפרירה זכאי.

## קישורים חיצוניים

* 

קטגוריה:סדרות הנפשה בריטיות
קטגוריה:סדרות טלוויזיה בריטיות לילדים
קטגוריה:ערוץ 2: תוכניות רכש
קטגוריה:סדרות טלוויזיה בריטיות שעלו לשידור בשנות ה-1990
קטגוריה:ITV: תוכניות וסדרות
רחל שגיא

**רחל שגיא** (נולדה ב-1944) היא סופרת, מרצה לחינוך לשיטות מחקר ולסטטיסטיקה באוניברסיטת בר-אילן ובמכללה האקדמית אשקלון, וחוקרת במכון מופ"ת שבמכללת לוינסקי לחינוך.
## ביוגרפיה
שגיא נולדה בתל אביב, אמא חנה לוין, הייתה בת למשפחה דתית שעלתה מהעיר חמיילניק, אביה היה חבר אצ"ל. בתיכון למדה בבית הספר צייטלין, הייתה חברה בתנועת הנוער בני עקיבא ושירתה בצבא בגרעין נח"ל דתי.

שגיא היא בעלת דוקטורט בחינוך מאוניברסיטת בר-אילן.
### מחקר אקדמי
מחקריה של שגיא עוסקים בחינוך לחיים משותפים ושלום, ברווחה נפשית של מתבגרים ומורים ובהתפתחות מקצועית של מורי מורים וסטודנטים להוראה. פרסמה מאמרים בכתבי עת אקדמיים, פרסמה והייתה שותפה לעריכה ולכתיבה של ספרים אקדמיים העוסקים בהכשרת מורים ובחינוך.

בשנת 2011, הייתה שותפה לעריכת הספר "אני מרגיש לגמרי לבד בסיפור הזה", קובץ מחקרים על התמודדות צעירים בישראל עם מצבי לחץ ומצוקה.

בשנת 2017, הייתה שותפה לעריכת הספר "על מדים אני מלך", שנכתב בעקבות מחקר שנערך על ידי צוות חוקרים ממכללת לוינסקי בשיתוף עם חיל החינוך והנוער, על המעורבות החברתית של הצבא בשילוב אוכלוסיות ייחודיות בשירות הצבאי.

בשנת 2020, כתבה וערכה את הספר "חינוך במרחבים רב־תרבותיים" בהוצאת רסלינג, סיכם מחקרים שבחנו השפעה של מצבים רב-תרבותיים בחינוך, שבהם לדוגמה מורה ערבי מלמד בבית ספר יהודי, מורה דתי מלמד בבית ספר חילוני, וכן הלאה.

### כתיבה ספרותית
בשנת 1992, פרסמה שגיא את הספר הראשון שלה, "להיות אחת", ספר שירים בהוצאת במות לספרות ולאמנות. ספרה "להיות אמי" התפרסם בנובמבר 2016. לאחר מות אמה, חנה מנדל־לוין. היא מצאה את יומנה, ובסיוע רשימות נוספות ומכתבים שהותירה אמה, המשיכה את כתיבת היומן מהמקום שבו עצר. הספר מתאר את קורותיה בתל אביב של אמצע המאה הקודמת. בסוף 2017 התפרסם ספרה "בוסית של יום ראשון", שכתבה בעקבות שיחות שניהלה עם עוזרת הבית שלה. ספרה "תודה שאת איתי" שיצאה לאור ב-2020, יצא לאור תחילה בשם "זין יקר" תחת שם העט שרון כהן.

בנוסף פרסמה שגיא שני ספרים אוטוביוגרפיים בהוצאה עצמית, ברשת מנדלי מוכר ספרים ברשת.
## ספרים
* **להיות אחת**, הוצאת במות לספרות ולאמנות, 1992.
* **להיות אמי: זיכרונותיה של חנה מנדל־לוין (פלשתינה־א"י 1938 – ישראל 1953)**, הוצאת עולם חדש, 2016.
* **ברחל בתך הבכורה**, הוצאת מנדלי מוכר ספרים, 2016.
* **בוסית של יום ראשון - סיפורן של עוזרות בית בישראל**, הוצאת פרדס,2017.
* **צמודים**, הוצאת מנדלי מוכר ספרים, 2019.
* **תודה שאת איתי**, הוצאת פרדס, 2020.
## קישורים חיצוניים
* 

## הערות שוליים

קטגוריה:בוגרות בית הספר צייטלין
קטגוריה:בוגרי בית הספר צייטלין
קטגוריה:בוגרות בני עקיבא
קטגוריה:בוגרי בני עקיבא
קטגוריה:חברי גרעיני נח"ל
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:סגל אוניברסיטת בר-אילן: חינוך
קטגוריה:סופרות ישראליות
קטגוריה:סופרים ישראלים
קטגוריה:ישראליות שנולדו ב-1944
קטגוריה:ישראלים שנולדו ב-1944
אליעזר שלומוביץ'

**אליעזר שלומוביץ**' (נולד בדצמבר 1946) הוא כדורגלן עבר ישראלי ששיחק בתפקיד קשר וחלוץ במכבי נתניה.
## ביוגרפיה
שלומוביץ' החל את הקריירה שלו במחלקת הנוער של מכבי נתניה, וב-1965 עלה לקבוצה הבוגרת. בתחילת הקריירה שיחק בתפקיד הקשר, אך בעונת 1968/1969 העביר אותו מאמנו יצחק שניאור לתפקיד החלוץ, ושם הוא שיחק מאז. הוא זכה עם הקבוצה בשתי אליפויות ושני גביעי אלוף האלופים.

שלומוביץ' שיחק ב וזכה איתה באליפות אסיה לנוער ב-1967. הוא הוזמן לנבחרת ישראל לקראת מספר משחקים, אך לא שותף בהם.

אביו עמנואל שלומוביץ' שיחק ביובנטוס ובמכבי נתניה, ואחיו הצעיר משה שלומוביץ' שיחק יחד איתו במכבי נתניה.

## תארים
;מכבי נתניה
* אליפות (2): 1970/1971, 1973/1974
* אלוף האלופים (2): 1971, 1974

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:ישראלים ילידי איטליה
קטגוריה:כדורגלני מכבי נתניה
קטגוריה:קשרי כדורגל ישראלים
קטגוריה:ישראלים שנולדו ב-1946
ניסיון ההתנקשות באפיפיור פאולוס השישי

**ניסיון ההתנקשות באפיפיור פאולוס השישי** התרחש ב-27 בנובמבר 1970 בעיר מנילה שבפיליפינים. מתנקש בודד תקף את האפיפיור בפגיון והוא נפצע פצעים קלים.

## ההתנקשות
בבוקר 27 בנובמבר 1970 הגיע האפיפיור פאולוס השישי לביקור בפיליפינים - הביקור האפיפיורי הראשון במדינה. ביקורו עורר התרגשות רבה במדינה שמרבית תושביה היו נוצרים. אלפי אנשים הגיעו לנמל התעופה של מנילה לקראת הגעתו.

זמן קצר לאחר שירד האפיפיור ממטוסו, ובעת שליוו אותו, מזכירו הפרטי ונשיא הפליפינים, פרדיננד מרקוס, ניגש אליו גבר בבגדי כומר ודקר אותו פעמיים בקריס , סוג של פגיון אינדונזי. שתי הדקירות פגעו בצווארונו של האפיפיור, משני צידיו של וריד ראשי בצוואר (Jugular vein). האפיפיור נפצע פצעים קלים בלבד משום שמזכירו הדף את ידו של המתנקש וכן משום שהצווארון שלבש היה נוקשה על מנת לסייע לו בהפגת כאבי קשחת חוליות צווארית שממנה סבל. התוקף נתפס ונעצר. האפיפיור המשיך בתוכנית הביקור שלו ללא שינוי והעובדה שנפצע התגלתה ברבים רק לאחר מותו ב-1978.

## לאחר ההתנקשות
חקירת התוקף העלתה כי שמו הוא בנחמין מנדוסה אי אמור פלורס (Benjamín Mendoza y Amor Flores) . הוא היה בוליביאני יליד 1933, שעסק בציור בסגנון סוריאליסטי. נראה שרחש עוינות לנצרות ולחינוך הדתי שקיבל. הוא עזב את מולדתו ב-1962 וחי בארצות שונות. הוא הצליח בדרך כלשהי להצטרף לקהל מקבלי הפנים של האפיפיור ולהגיע עד אליו.

פלורס הואשם והורשע בניסיון לרצח. במהלך משפטו הצהיר כי יציל את האנושות מאמונות טפלות. הוא ריצה בפיליפינים 38 חודשי מאסר ולאחר מכן שוחרר וגורש לבוליביה. לאחר שחרורו אמר כי תקף את האפיפיור על מנת לזכות בתשומת לב. ניסיון ההתנקשות אכן הגדיל את העניין בציוריו ואת הביקוש להם. הוא חי בלימה שבפרו ומת בשנת 2014.

## קישורים חיצוניים
* Jerome Gomez, The man who tried to kill Pope Paul VI in Manila, באתר Coconuts Manila, 15 בדצמבר 2014
* ידיעות מאתר עיתונות יהודית היסטורית:
** האפיפיור ניצל מידי מתנקש במאנילה, מעריב, 27 בנובמבר 1970
** כך סוכלה ההתנקשות באפיפיור, דבר, 30 בנובמבר 1970

קטגוריה:ניסיונות התנקשות
קטגוריה:הכס הקדוש
קטגוריה:הפיליפינים: היסטוריה
קטגוריה:הפיליפינים: דת
קטגוריה:מנילה
קטגוריה:1970
משה שלומוביץ'

**משה שלומוביץ**' (נולד בשנת 1950) הוא כדורגלן עבר ישראלי ששיחק בתפקיד חלוץ במכבי נתניה.
## קריירה
שלומוביץ' החל את הקריירה שלו במחלקת הנוער של מכבי נתניה, וב-1967 עלה לקבוצה הבוגרת. הוא זכה עם הקבוצה בשתי אליפויות ושני גביעי אלוף האלופים. שלומוביץ' שיחק בנבחרת הנוער וב-1969 השתתף בטורניר קאן.

לאחר סיום הקריירה כשחקן כדורגל, היה מורה לחינוך גופני בתיכון טשרניחובסקי בנתניה.

שלומוביץ' נשוי לנורית ולהם שני ילדים. אביו עמנואל שלומוביץ' שיחק ביובנטוס ומכבי נתניה, ואחיו הגדול אליעזר שלומוביץ' שיחק יחד איתו במכבי נתניה.

## תארים
;מכבי נתניה
* אליפות (2): 1970/1971, 1973/1974
* אלוף האלופים (2): 1971, 1974

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני מכבי נתניה
קטגוריה:ישראלים שנולדו ב-1950
Jonas Brothers

**Jonas Brothers** (בעברית: **האחים ג'ונאס**) הוא אלבום האולפן השני ואלבום הבכורה הבינלאומי שהוציאו האחים ג'ונאס ואלבומם הראשון שיצא תחת חברת הוליווד רקורדס. האלבום יצא לאור ב-7 באוגוסט 2007.

## סינגלים

# "**Year 3000**": השיר היה סינגל הבכורה מתוך אלבום הבכורה של הלהקה, It's About Time. הסינגל יצא לאור שוב על ידי הוליווד רקורדס ב-12 במרץ 2007. השיר הגיע למקום ה-31 במצעד הבילבורד הוט 100 ומכר כ-1,050,000 עותקים.
#"**Hold On**": הסינגל השני הרשמי מהאלבום שיצא לאור ב-22 במאי 2007.
#"**[[S.O.S]]**": הסינגל השלישי מהאלבום שיצא לאור ב-3 באוגוסט 2007. זה היה הסינגל המצליח ביותר מהאלבום, שהגיע למקום 19 בבילבורד הוט 100. זה היה הסינגל הראשון שלהם שהופיע במצעד בקנדה, גרמניה, אירלנד, איטליה ובריטניה.
#"**[[When You Look Me in the Eyes]]**": הסינגל האחרון מהאלבום, שיצא ב-28 בדצמבר והופק על ידי ג'ון פילדס. זו הייתה הקלטה מחודשת של הגרסה שהופיעה בתחילה באלבום הבכורה של ניק ג'ונאס. השיר הגיע למקום ה-25 בבילבורד הוט 100
**שירים אחרים**

"Kids of the Future" יצא לאור כסינגל לפסקול לסרט האנימציה לפגוש את הרובינסונים ונכלל מאוחר יותר באלבום הבכורה של האחים ג'ונאס.

## רשימת רצועות

## מיקומי שיא

### מצעדים שנתיים

## תארים

## קישורים חיצוניים

## הערות שוליים

קטגוריה:אלבומי האחים ג'ונאס
קטגוריה:אלבומים באנגלית
קטגוריה:אלבומים שהופקו על ידי ג'ון פילדס
קטגוריה:אלבומי חברת הוליווד רקורדס
עמנואל שלומוביץ'

**עמנואל (מנו) שלומוביץ**' (1927 – אוקטובר 1999) היה כדורגלן ומאמן ישראלי.

## ביוגרפיה
שלומוביץ' נולד בטרנסילבניה שברומניה. כשהיה בהונגריה נתפס על ידי הנאצים ונשלח לאושוויץ ובהמשך לבוכנוואלד. לאחר המלחמה ניסה לעלות לארץ ישראל דרך מחנה המעבר ברומא, ושם בזמן ששיחק כדורגל מגלה כישרונות של יובנטוס הציע לו לבוא למבחנים. שלומוביץ' התקבל לקבוצה ושיחק בה מספר משחקים, עד שבדצמבר 1947 קיבל את האישור לעלות לארץ ישראל דרך אוניית המעפילים "לא תפחידונו".

לאחר עלייתו לארץ ישראל שרת שלומוביץ' בצבא והשתתף בקרבות לטרון. אחרי מלחמת העצמאות הצטרף למכבי נתניה ושם שיחק שלוש שנים עד שהודיע להתאחדות לכדורגל על מעבר להסגר, ולאחריו הצטרף לבית"ר נתניה. בהמשך הקים את קבוצת הכדורגל בכפר יונה בה שיחק ואימן.

בניו אליעזר שלומוביץ' ומשה שלומוביץ' שיחקו יחדיו במכבי נתניה.

## הערות שוליים

קטגוריה:ניצולי השואה: רומניה
קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני יובנטוס
קטגוריה:כדורגלני מכבי נתניה
קטגוריה:כדורגלני בית"ר נתניה
קטגוריה:מאמני כדורגל ישראלים
קטגוריה:ישראלים שנולדו ב-1927
קטגוריה:ישראלים שנפטרו ב-1999